บาทเปิด 31.30 บาทต่อดอลล่าร์ แนวโน้มแกว่งกรอบแคบ
เงินบาทเปิดตลาด 31.30 บาทต่อดอลล่าร์ แนวโน้มแกว่งกรอบแคบ นักลงทุนรอดูข้อมูลเศรษฐกิจสำคัญสหรัฐฯสัปดาห์นี้
7 มี.ค. 2561

เงินบาทเปิดตลาด 31.30 บาทต่อดอลล่าร์ แนวโน้มแกว่งกรอบแคบ นักลงทุนรอดูข้อมูลเศรษฐกิจสำคัญสหรัฐฯสัปดาห์นี้นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.30 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.40 บาท/ดอลลาร์ล่าสุดเงินบาทขยับมาอยู่ที่ระดับ 31.34 บาท/ดอลลาร์ วันนี้คาดว่าเงินบาทจะเคลื่อนไหวในกรอบแคบๆ โดยนักลงทุนติดตามการรายงานข้อมูลเศรษฐกิจของสหรัฐที่สำคัญในสัปดาห์นี้ คือ ตัวเลขการจ้างงานนอกภาคเกษตร (Nonfarm Payroll) เดือนก.พ. ขณะที่ในภาพรวมแล้ว มองว่าค่าเงินในช่วงนี้มีโอกาสเคลื่อนไหวไปตาม sentiment ของดอลลาร์สหรัฐเป็นสำคัญ"บาทวันนี้น่าจะพักตัวในกรอบแคบๆ รอดูตัวเลข Nonfarm ของสหรัฐ ตอนนี้คงเคลื่อนไหวไปตาม sentiment ของสหรัฐ โดยเฉพาะข่าวการเมือง กรณีการลาออกของที่ปรึกษาเศรษฐกิจ ประจำทำเนียบขาว ตลอดจนนโยบายการค้าต่างๆ ของสหรัฐฯ" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.30-31.40 บาท/ดอลลาร์